Ukrainada Vladimir Putinga suiqasd tayyorlashda ayblangan shaxs sud zalidan ozod qilindi

Ukrainaning Odessa shahridagi Primorsk rayon sudi Chechenistonda tug‘ilgan Adam Osmayevni Rossiya prezidenti Vladimir Putinga suiqasd tayyorlashda aybdor tepib, unga 2 yil 9 oy 14 kunga ozodlikdan mahrum qildi, deb xabar bermoqda “Segodnya.ua”.

Ayblanuvchi ushbu muddatni tergov kamerasida o‘tab bo‘lgani uchun u sud zalidayoq ozod qilindi. Adamning rafiqasi Amina Okuyeva sudda qatnashmagan, lekin bu yangilikni eshitib xursand bo‘lganini ta’kidlagan.
“Fakti i kommentarii” gazetasining xabariga ko‘ra Osmayev 2012-yil boshida asli qozog‘istonlik sherigi Ilya Pyanzin bilan birgalikda terakt tayyorlashda ayblanib, Odessada qo‘lga olingan. Keyinroq Osmayev Vladimir Putinga suiqasd tayyorlaganini tan olgan. Pyanzin Rossiyaga ekstraditsiya qilingan bo‘lsa, Osmayevning advokatlari Yevropa Inson huquqlari sudiga murojaat qilib, uni Ukraina hududida olib qolishga muvaffaq bo‘lgan edi.